Կեյկո Կիտագավա

Կեյկո Կիտագավա (, , ), ճապոնացի դերասանուհի և նախկին մոդել։ Նա եղել է ճապոնական «Seventeen» ամսագրի էքսկլյուզիվ մոդելը 2003 թվականի վերջից մինչև 2006 թվականին կեսերը։ Նրա առաջին դերը եղել է Սեյլոր Մարսի դերը «Հավերժ գեղեցիկ Սեյլոր Մուն» («Pretty Guardian Sailor Moon», 2003-2004) սերիալում, իսկ «Mamiya Kyodai» ֆիլմում դերից հետո նա թողնում է մոդելի աշխատանքը, որպեսզի կենտրոնանա դերասանական գործունեությունում։ Նա նկարահանվել է մի քանի ֆիլմերում, այդ թվում «Եռակի ֆորսաժ։ Տոկիոյի դրիֆթ» (2006) և «Գեղեցիկ կոստյում» (2008), գլխավոր դերեր է խաղացել «Ցախավել աղջիկը» (2007), «Գեղեցիկ լողազգեստ» (2008), «Զանգը հնչում է» (2009), «Լեդի Սայգո» (2011) և «Ակումու Չան» (2012) հեռուստատեսային դրամաներում։

Կենսագրություն

Վաղ տարիներ 
Կեյկո Կիտագավան ծնվել է 1986 թվականի օգոստոսի 22-ին Կոբե քաղաքում, Ճապոնիա։ Նա ունի կրտսեր եղբայր։ Նա մեծացել է Կոբեում և 1995 թվականին այնտեղ տեղի ունեցած հզոր երկրաշարժի արդյունքում կորցրել է բազմաթիվ ընկերներ։ Մանուկ ժամանակ նա ցանկանում էր բժիշկ դառնալ, սակայն ավագ դպրոց հաճախելու ժամանակ նա երկմտանքի մեջ է ընկնում, կարո՞ղ է հասնել իր նպատակին, թե չէ և ի՞նչ պետք է անի ապագայում։ Այդ ժամանակ մոդելային գործակալությունների տաղանդների մրցույթ է կազմակերպում և Կեյկոն որոշում է փորձել ուժերը զվարճանքների աշխարհում։ Սկզբնապես նրա ծնողները դեմ էի, սակայն տալիս են իրենց համաձայնությունը երկու պայմանով. նա թողնում է այդ գաղափարը մեկ տարվա ընթացքում հաջողություններ չունենալու դեպքում և, որ նա ուումը և համալսարանում կրթությունը դնում է առաջին տեղում։ Նա պահպանում է խոստման երկրորդ մասը և ավարտում է Տոկիոյի Մեյդզի համալսարանը 2009 թվականի մարտին։

Կարիերա 
Մեկ տարի ժամկետը նրա համար խնդիր չի դառնում։ Գործակալությունում աշխատանքի անցնելուց մոտավորապես մեկ շաբաթ անց նա ընտրվում է որպես մոդել և դերասանուհի։ 2003 թվականին նա ընտրվում է որպես «Miss Seventeen 2003», որը նրան մոդելի աշխատանք է բերում ճապոնական «Seventeen» ամսագրում, մինչ 2006 թվականի սեպտեմբերը, երբ նա լքում է ամսագիրը։ Աշխատանքի վերջին շրջաններում նա ուներ իր սեփական գործունեությունը՝ «Keiko's Beauty Honey»։

Որպես դերասանուհի նա ստանում է Սեյլոր Մարսի դերը «Հավերժ գեղեցիկ Սեյլոր Մուն» կենդանի հեռուստասերիալում, որտեղից էլ սկսվում է նրա դերասանական կարիերան։ Նրա առաջին նշանակալից դերը կինոյում լինում է «Mamiya Kyōdai» ֆիլմում և, որպես ռեժիսոր Յոշիմիցու Մորիտաի ազդեցության արդյունք, նա որոշում է կենտրոնանալ դերասանական, այլ ոչ թե մոդելային գործունեության վրա։ Նա ուշադրությունը կենտրոնացնում է կինոնկարներում և առաջատար դերեր է խաղում «Բալե կարկանդակ» («Cherry Pie») և «Թանկագին ընկերներ» («Dear Friends») ֆիլմերում։ 2007 թվականի վերջին նա խաղում է իր առաջին գլխավոր դերը հեռուստատեսային դորամայում՝ «Ցախավել աղջիկը» («Mop Girl»)։ 2008 թվականին նա ստանում է գլխավոր հերոսուհու դերը «Fuji Television»-ի ամառային եթերաշրջանի «Գեղեցիկ լողազգեստ» դորամայում։

Երբ նա սկսում է աշխատել որպես մոդել և դերասանուհի, նա տեղափոխվում է Տոկիո և ապրում է այնտեղ մինչ այժմ։ Կեյկոն ճանապարհորդել է Կալիֆորնիայում, «Եռակի ֆորսաժ։ Տոկիոյի դրիֆթ» ֆիլմի նկարահանումների ժամանակ և մի քանի ամսով վերադառնում է այնտեղ 2006 թվականի սկզբին՝ անգլերեն լեզվի ուսուցման նպատակով։ Այդ ընթացքում նա բլոգ է բացում, որը շարունակվում էր մինչև 2007 թվականի հունիսը։ Բլոգը փակվում է 2007 թվականի հուլիսին։ 2007 թվականի մայիսից մինչ դեկտեմբեր նա «Keytan Hakusho» կեղծանվան տակ հոդվածներ է գրում ճապոնական «Weekly The Television» հեռուստատեսային շաբաթաթերթի համար։ «Kii-tan»-ը նրա մականունն էր նախնական դպրոցում, իսկ «Hakusho» նշանակում է «սպիտակ թուղթ»։ Նա նոր բլոգ է սկսում 2008 թվականի մայիսին, նախքան «Գեղեցիկ լողազգեստ» դորամայում իր դերակատարումը։

Անձնական կյանք 
Նա իրեն նկարագրում է որպես տնակյաց մարդ և սիրում է դիտել DVD, լսել երաժշտություն, կարդալ գրքեր և այլն։ Երբ նրան հացնում են, թե ինչ է նա պատրաստվում անել, եթե աշխարհը հաջորդ օրը կործանվի, Կեյկոն պատասխանում է. «Գրքեր կարդալ»։ Նա նաև սիրում է լողալ, մանավանդ՝ թիկնալող։ Կեյկոն տանն ունի կատու (տղա)՝ Ջիլլ անունով։

Այժմ նա աշխատում է «Stardust Promotion» գործակալությունում։

2016 թվականի հունվարի 11-ին Կեյկոն ամուսնանում է ճապոնացի երգիչ և դերասան Դայգոի (Դայգո Նաիտո  ծնված 1978 թվականի ապրիլի 8) հետ։

Ֆիլմագրություն

Ֆիլմեր

Դորամաներ

Հեռուստատեսային ֆիլմեր

Озвученные фильмы

Ծանոթագրություններ

Արտաքին հղումներ 
 Գործակալության պաշտոնական պրոֆիլ
 Բլոգի անգլերեն թարգմանություն
 

1986 ծնունդներ
Օգոստոսի 22 ծնունդներ
Ճապոնացի դերասանուհիներ
Մոդելներ